इससे पहले कांग्रेस ने 77 प्रत्‍याशियों की सूची जारी की. उसमें पाटीदार समुदाय के दो नेताओं को टिकट दिया गया. पास का कहना है कि उनकी अनुमति के बिना ही इन दो प्रत्‍याशियों के नामों का चुनाव किया गया. अपुष्‍ट खबरें यह भी है कि पाटीदार इससे ज्‍यादा सीटें मांग रहे थे लेकिन केवल दो नामों के शामिल होने से उनमें नाराजगी बढ़ गई. झड़प के बीच दिनेश पटेल ने कहा कि हम कांग्रेस के खिलाफ सोमवार को प्रदर्शन करेंगे और कांग्रेस को समर्थन के मसले पर पुनर्विचार करेंगे. हम जनता से भी कांग्रेस के समर्थन पर पुनर्विचार के लिए कहेंगे?